CELEX: 62004TJ0085
Language: lt
Date: 2008-01-30
Title: 2008 m. sausio 30 d. Pirmosios instancijos teismo (penktoji kolegija) sprendimas. # Guido Strack prieš Europos Bendrijų Komisiją. # Viešoji tarnyba - Pareigūnai. # Byla T-85/04.

PIRMOSIOS INSTANCIJOS TEISMO (penktoji kolegija) SPRENDIMAS
      2008 m. sausio 30 d.
      Byla T‑85/04
      Guido Strack
      prieš
      Europos Bendrijų Komisiją
      „Viešoji tarnyba – Pareigūnai – Vertinimas – Tarnybinės veiklos vertinimo ataskaita – 2001–2002 m. vertinimo procedūra – Vertinimo procedūros teisėtumas“
      Dalykas: Ieškinys, kuriuo prašoma panaikinti, pirma, vertinimo už 2001–2002 m. procedūrą, kiek ji susijusi su ieškovu, ir, antra, sprendimą,
         kuriuo patvirtinama ieškovo tarnybinės veiklos vertinimo už šį laikotarpį ataskaita.
      
      Sprendimas: Panaikinti sprendimą, kuriuo patvirtinama G. Strack tarnybinės veiklos vertinimo ataskaita vykdant vertinimo už 2001–2002 m.
         procedūrą. Priteisti iš Komisijos bylinėjimosi išlaidas.
      
      Santrauka
      Pareigūnai – Vertinimas – Institucijos vidaus nuostatos – Teisinės pasekmės – Ribos – Normų hierarchijos paisymas
      (Pareigūnų tarnybos nuostatų 43 straipsnis)
      Paskyrimų tarnybai iš esmės nedraudžiama bendro pobūdžio vidaus sprendimu priimti jai Pareigūnų tarnybos nuostatais suteiktos
         diskrecijos įgyvendinimo taisykles. Vis dėlto galimybei priimti tokias vidaus nuostatas taikomi tam tikri apribojimai, būtent
         pareiga paisyti normų hierarchijos principo.
      
      Vidaus nuostatos yra žemesnę teisinę galią nei Pareigūnų tarnybos nuostatai ir juos įgyvendinti priimtos nuostatos turinti
         norma. Todėl Bendrijos institucijų priimtomis vidaus nuostatomis vertinimo srityje negalima teisėtai nustatyti nuo Pareigūnų
         tarnybos nuostatų ar tų pačių institucijų priimtų šių nuostatų 43 straipsnio bendrųjų įgyvendinimo nuostatų nukrypstančių
         normų.
      
      Kadangi Komisijoje galiojančiose bendrosiose įgyvendinimo nuostatose numatyta, kad tam tikromis situacijomis, kai pakeičiamos
         užduotys ar pasikeičia tiesioginis viršininkas, privaloma parengti dalines tarnybinės veiklos vertinimo ataskaitas ir palyginti
         jomis suteiktus balus, ši institucija vidaus nuostatose dėl personalo tarnybinės veiklos vertinimo pereinamuoju laikotarpiu,
         atitinkančiu vertinimo sistemos pakeitimo laikotarpį, negali numatyti, jog vertinimo ataskaitą parengia vertinimo laikotarpio
         pabaigoje tiesioginio viršininko pareigas einantis pareigūnas, vien pasikonsultavęs su ankstesniais tiesioginiais viršininkais.
      
      (žr. 38–42 punktus)
      Nuoroda: 1983 m. gruodžio 1 d. Teisingumo Teismo sprendimo Blomefield prieš Komisiją, 190/82, Rink. p. 3981, 1 punktas; 1995 m. spalio 5 d. Pirmosios instancijos teismo sprendimo Alexopoulou prieš Komisiją, T‑17/95, Rink. VT p. I‑A‑227 ir II‑683, 23 punktas; 1998 m. liepos 2 d. Pirmosios instancijos teismo sprendimo Ouzounoff Popoff prieš Komisiją, T‑236/97, Rink. VT p. I‑A‑311 ir II‑905, 44 punktas; 2005 m. gruodžio 8 d. Pirmosios instancijos teismo sprendimo Merladet prieš Komisiją, T‑198/04, Rink. VT p. I‑A‑403 ir II‑1833, 38, 40, 41 ir 43 punktai.